CELEX: 62021CN0077
Language: el
Date: 2021-02-08 00:00:00
Title: Υπόθεση C-77/21: Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 8 Φεβρουαρίου 2021 — Digi Távközlési és Szolgáltató Kft. κατά Nemzeti Adatvédelmi és Információszabadság Hatóság

10.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/30
            
         
      Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 8 Φεβρουαρίου 2021 — Digi Távközlési és Szolgáltató Kft. κατά Nemzeti Adatvédelmi és Információszabadság Hatóság
      (Υπόθεση C-77/21)
      (2021/C 182/43)
      Γλώσσα διαδικασίας: η ουγγρική
      
         Αιτούν δικαστήριο
      
      Fővárosi Törvényszék
      
         Διάδικοι στην υπόθεση της κύριας δίκης
      
      
         Προσφεύγουσα: Digi Távközlési és Szolgáltató Kft.
      
         Καθής: Nemzeti Adatvédelmi és Információszabadság Hatóság
      
         Προδικαστικά ερωτήματα
      
      
                  1)
               
               
                  Πρέπει ο «περιορισμός του σκοπού», ο οποίος ορίζεται στο άρθρο 5, παράγραφος 1, στοιχείο β', του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (1) (στο εξής: κανονισμός), να ερμηνευθεί υπό την έννοια ότι συμβιβάζεται με αυτόν το γεγονός ότι ο υπεύθυνος επεξεργασίας αποθηκεύει παράλληλα σε άλλη βάση δεδομένων προσωπικά δεδομένα που, κατά τα λοιπά, συνελέγησαν και αποθηκεύτηκαν για περιορισμένο νόμιμο σκοπό ή, αντιθέτως, υπό την έννοια ότι, όσον αφορά την παράλληλη βάση δεδομένων, δεν ισχύει πλέον ο περιορισμένος νόμιμος σκοπός της συλλογής των δεδομένων;
               
            
                  2)
               
               
                  Σε περίπτωση που στο πρώτο προδικαστικό ερώτημα δοθεί απάντηση υπό την έννοια ότι η παράλληλη αποθήκευση δεδομένων είναι αφεαυτής ασυμβίβαστη με την αρχή του «περιορισμού του σκοπού», συμβιβάζεται με την αρχή του «περιορισμού της περιόδου αποθήκευσης», που προβλέπεται στο άρθρο 5, παράγραφος 1, στοιχείο ε', του κανονισμού, το γεγονός ότι ο υπεύθυνος επεξεργασίας αποθηκεύει παράλληλα σε άλλη βάση δεδομένων προσωπικά δεδομένα που, κατά τα λοιπά, συνελέγησαν και αποθηκεύτηκαν για περιορισμένο νόμιμο σκοπό;
               
            
         (1)  EE 2016, L 119, σ. 1.